ডনি ভান ডে বেক

ডনি ভান ডে বেক (; জন্ম: ১৮ এপ্রিল ১৯৯৭) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ইংলিশ পেশাদার ফুটবল লিগের শীর্ষ স্তর প্রিমিয়ার লিগ ক্লাব ম্যানচেস্টার ইউনাইটেড এবং নেদারল্যান্ডস জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৮–০৯ মৌসুমে, ওলন্দাজ ফুটবল ক্লাব আয়াক্স যুব একাডেমির হয়ে খেলার মাধ্যমে ডনি ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৪–১৫ মৌসুমে, ইয়ং আয়াক্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। ইয়ং আয়াক্সে তিনি ৩ মৌসুম অতিবাহিত করেছেন; যেখানে তিনি ৩৫ ম্যাচে ৮টি গোল করেছেন। এক মৌসুম পর, ২০১৫–১৬ মৌসুমে, তিনি ইয়ং আয়াক্স হতে উত্তীর্ণ হয়ে আয়াক্সে যোগদান করেন; যেখানে তিনি ৬ মৌসুমে ১১৮ ম্যাচে ২৮টি গোল করেছেন। 
সম্প্রতি, ২০২০–২১ মৌসুমে, তিনি ৩৫ মিলিয়ন ইউরোর বিনিময়ে ৫ বছরের চুক্তিতে আয়াক্স হতে ইংরেজ ফুটবল ক্লাব ম্যানচেস্টার ইউনাইটেডে যোগদান করেছেন।

২০১৭ সালে, ডনি নেদারল্যান্ডসের হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত ১০-এর অধিক ম্যাচ খেলেছেন।

ব্যক্তিগতভাবে, ডনি ২০১৯ সালে বালোঁ দরের জন্য মনোনীত হয়েছিলেন, যেখানে তিনি ২৮তম স্থান অধিকার করেছিলেন। দলগতভাবে, ঘরোয়া ফুটবলে, ডনি এপর্যন্ত ৩টি শিরোপা জয়লাভ করেছেন, যার সবগুলো তিনি আয়াক্সের হয়ে জয়লাভ করেছেন।

তথ্যসূত্র

বহিঃসংযোগ

 ওন্স ওরানিয়ে-এ ডনি ভান ডে বেক 



বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:ইয়ং আয়াক্সের খেলোয়াড়
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:নেদারল্যান্ডসের পুরুষ আন্তর্জাতিক ফুটবলার
বিষয়শ্রেণী:নেদারল্যান্ডসের আন্তর্জাতিক যুব ফুটবলার
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার
বিষয়শ্রেণী:এভার্টন ফুটবল ক্লাবের খেলোয়াড়
বিষয়শ্রেণী:আইন্ট্রাখট ফ্রাঙ্কফুর্টের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:জিরোনা ফুটবল ক্লাবের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ওলন্দাজ প্রবাসী পুরুষ ফুটবলারবিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:২১শ শতাব্দীর ওলন্দাজ পুরুষ ক্রীড়াবিদ